Source: http://docplayer.fi/2447927-Terveydenhuollon-paivystys-on-muutoksessa-myos-laakarien-paivystystyon-tyoaikamallien-ja-korvausjarjestelmien-on-muututtava.html
Timestamp: 2017-09-24 07:04:14+00:00
Document Index: 4067067

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

Terveydenhuollon päivystys on muutoksessa. Myös lääkärien päivystystyön työaikamallien ja korvausjärjestelmien on muututtava. - PDF
Download "Terveydenhuollon päivystys on muutoksessa. Myös lääkärien päivystystyön työaikamallien ja korvausjärjestelmien on muututtava."
1 Heikki Pärnänen LL, johtaja Suomen Lääkäriliitto, politiikkatoimiala heikki.parnanen[a]laakariliitto.fi Muuttuva lääkäripäivystys uudet työaika- ja korvausmallit Terveydenhuollon päivystys on muutoksessa. Myös lääkärien päivystystyön työaikamallien ja korvausjärjestelmien on muututtava. Perinteinen malli toimi, kun päivystys vielä oli varallaoloa valmiina tarvittaessa ryhtymään työhön. Lääkäriliiton vuoden 2012 Työmarkkinatutkimuksen mukaan 72 % sairaaloiden lääkäreistä ja noin kolmannes terveyskeskusten lääkäreistä päivystää (1). Terveyskeskusten oma päivystys on valtaosin osavuorokautista, kun taas sairaaloiden lääkäripäivystys on 24/7-toimintaa. Perinteisesti päivystävä lääkäri on jatkanut normaalin päivätyönsä jälkeen päivystäjänä ainakin seuraavaan aamuun, tehden siis työpaikkapäivystyksessä vähintään 24 tunnin yhtäjaksoisen työrupeaman. Perinteinen malli toimi, kun päivystys vielä oli nimensä mukaista, siis päivystystä: varallaoloa valmiina tarvittaessa ryhtymään työhön. Lääkäripäivystys muutoksessa yhä keskitetymmäksi, yhä raskaammaksi Lääkäripäivystys on muuttunut varallaolosta jatkuvaksi työnteoksi. Taustalla ovat koko päivystysjärjestelmään liittyvät monet muutokset. Terveyskeskusten viikonloppu- ja yöpäivystykset alkoivat jo 1980-luvulta keskittyä isompiin yksikköihin, ja ennen pitkää sairaanhoitopiirien keskus- ja aluesairaaloihin. Vähittäin muotoutui erikoissairaanhoidon ja perusterveydenhuollon yhteispäivystyksiä, joissa sairaanhoitopiiri otti hoitaakseen keskussairaalan sijaintipaikkakunnan koko perusterveydenhuollon päivystyksen ja laajemmankin alueen ympäristökuntien yö- ja viikonloppupäivystyksen. Samanaikaisesti erikoissairaanhoidon palvelutuotanto on keskittynyt isompiin yksikköihin. Lääketieteellisen tiedon ja tutkimus- sekä hoitomahdollisuuksien lisääntyminen ja lääketieteen erikoisalojen eriytyminen ovat johtaneet erikoissairaanhoidon päivystyksen keskittymiseen yhä suurempiin yksiköihin. Tämän vuoden elokuussa annettu päivystysasetus säätäessään terveydenhuollon päivystyksen järjestämisen erikoisalakohtaisista edellytyksistä luo päivystykselle laatukriteerit, mikä edelleen tulee keskittämään erikoissairaanhoidon päivystystä nykyistäkin harvempiin yksiköihin. Lääkäripäivystyksen muutosta yhä aktiivisemmaksi kuvaavat myös virkaehtosopimusten päivystyskorvauksiin tehdyt muutokset. Vuonna 1992 otettiin käyttöön aktiivipäivystyksen sisältävä kokeiluvirkaehtosopimus, jossa aktiivipäivystyksen 436 Finnanest
2 Tämän vuoden elokuussa annettu päivystysasetus tulee keskittämään erikoissairaanhoidon päivystystä nykyistäkin harvempiin yksiköihin. Suureksi ongelmaksi asian kokevien osuus (5) Aktiivipäivystyksen suuren frekvenssin (>4 krt/kk) % Kuva 1. Päivystykseen liittyvät ongelmat Lääkäriliiton Työmarkkinatutkimusten 2006 ja 2012 mukaan. Vapaamuotoisen päivystyksen suuren frekvenssin (>7 krt/kk) tunnin yhtäjaksoisen työrupeaman Päivystysfrekvenssin lisääntymisen, jos kukin rupeama < 15 h Päivystystyön intensiteetti kriteerinä oli keskimäärin vähintään %:n aktiivisuusaste. (2) Jo tätä ennen 1980-luvulta oli ollut käytössä sairaaloiden erikseen sovittu ns. raskaiden päivystyspisteiden järjestelmä, jossa päivystystä seuraava päivä suunniteltiin vapaaksi voimaan tulleessa Lääkärisopimuksessa määriteltiin yötyökorotukset porrastetusti aktiivisuusasteen mukaan: ns. superraskaissa aktiivisuusasteeltaan vähintään 85 % vakansseissa yötyökorotus on tuosta lähtien ollut 100 %. (3) Lääkäriliitto on pitkään selvittänyt erikoissairaanhoidon päivystysvakanssien määrää ja jakautumista. Vuodesta 1999 alkaen selvityksiä on tehty systemaattisesti ja vertailukelpoisesti muutaman vuoden välein osaltaan virkaehtosopimusneuvottelujen taustalaskelmiksi, mutta myös yleisemmin Lääkäriliiton päivystystä koskevan tiedon ylläpitämiseksi. Viimeisen vakanssiselvitys tehtiin kuluvan vuoden keväällä. (4) Vaikka erikoissairaanhoidon päivystysvakanssien kokonaismäärä on vuosien välillä säilynyt noin viidessä ja puolessa sadassa, on aktiivipäivystysvakanssien määrä lisääntynyt yli kolmanneksella. Samalla muun työpaikkapäivystyksen vakanssit ovat vähentyneet kolmasosaan. Vapaamuotoinen päivystys on vähentynyt kymmenisen prosenttia tällä kuluneella 14 vuoden aikajaksolla ja korvautunut osin aktiivipäivystyksellä. Uutena piirteenä erikoissairaanhoidon päivystyksessä on viime vuosien aikana nähty >> 2013; 46 (5) Finnanest 437
3 ympärivuorokautinen päivystys mukaan lukien synnytystoiminta tulee keskittymään huomattavasti nykyisestä. Taulukko 1. Erikoissairaanhoidon päivystysvakanssien kehitys (ylempi luku) ja Suhteellisten osuuksien muutos vuoden 1999 tilanteeseen verrattuna (alempi luku) Vuosi Aktiivipäivystys Muu työpaikkapäivystys Vapaamuotoinen päivystys Yhteensä ,5 72,1 98,3 98, ,9 102,3 98,3 101, ,6 51,2 96,0 102, ,3 30,2 90,0 98,7 osavuorokautisten päivystysvakanssien ilmaantuminen ja määrän vähittäinen kasvu. (Taulukko 1) Aktiivipäivystysvakanssien keskimääräinen aktiivisuusaste on lisääntynyt. Viime kevään vakanssiselvityksessä enää parikymmentä prosenttia kaikista aktiivipäivystysvakansseista sijoittui alhaisimman aktiivisuusasteen (60 75 %) kategoriaan. Päivystyksen aktiivisuuden ja kuormittavuuden lisääntyminen selittänee Lääkäriliiton Työmarkkinatutkimuksissa vuosien 2006 ja 2012 välillä nähtyä päivystykseen liittyvien ongelmien koettua lisääntymistä. Neljässä viidestä päivystykseen liittyvästä kysymyksestä (päivystyksen intensiteetti; 24 tunnin yhtäjaksoinen työrupeama; vapaamuotoisen päivystyksen suuri frekvenssi; aktiivipäivystyksen suuri frekvenssi) asian ongelmalliseksi kokevien osuus päivystävien lääkärien keskuudessa lisääntyi kymmenkunta prosenttiyksikköä kussakin. (Kuva 1) (5) Päivystystyöryhmien työskentely Lääkäriliitossa Lääkäriliitossa on vuosien aikana työskennellyt kaksi lääkäripäivystystä laajasti pohtinutta työryhmää. Ensimmäisen, vuosina Antti Tammisen johdolla toimineen työryhmän tehtävänä oli valmistella Lääkäriliiton näkemyksiä terveydenhuollon päivystyksen järjestämisestä. Tutustuttuaan Lääkäriliitossa aiemmin tehtyihin työryhmäselvityksiin ja kuultuaan lukuisia asiantuntijoita ja päivystyksen kannalta keskeisiä erikoisalayhdistyksiä työryhmä päätyi loppuraportissaan yhteensä 25 toimenpideehdotukseen. (6) Työryhmä korosti päivystyspalveluiden olevan keskeinen osa terveydenhuollon palvelujärjestelmää. Lääkäripäivystystä on tarkasteltava kokonaisuutena, ja perusterveydenhuollon ja erikoissairaanhoidon saumaton yhteistyö on tärkeää myös päivystyksen järjestelyissä. Perustason palveluiden järjestämisessä tärkeä kriteeri on läheisyys. Erikoissairaanhoidon palveluissa korostuvat laatu, potilasturvallisuus ja vaihteleviin sekä hoidollisesti vaativiin tilanteisiin varautuminen, mikä edellyttää hyviä tutkimus- ja hoitomahdollisuuksia myös päivystysaikana. Synnytysten järjestäminen arvioitiin keskeiseksi erikoissairaanhoidon päivystysjärjestelyihin vaikuttavaksi toiminnoksi. Asianmukaisen synnytysturvallisuuden takaamisen katsottiin edellyttävän sellaisia toimintayksikköjä, joissa on välitön operatiivinen valmius. Ympärivuorokautisen leikkaustoiminnan ylläpitäminen edellyttää teho-osastotoiminnan, verikeskustoiminnan sekä laboratorio- ja kuvantamispalvelujen jatkuvaa käytettävissä oloa. Työryhmä päätyikin keskeisenä toimenpide-ehdotuksenaan esittämään, että 438 Finnanest
4 erikoissairaanhoidon ympärivuorokautisen päivystyksen järjestämiseen tarvitaan Manner-Suomessa päivystysyksikköä. Näissä yksiköissä tulee olla edustettuna seuraavat lääketieteen erikoisalat: kirurgia (sekä gastroenterologisen kirurgian että traumatologian osaaminen); anestesiologia ja tehohoito; naistentaudit ja synnytykset; lastentaudit; sisätaudit; neurologia; psykiatria; radiologia; yleislääketiede. Yksiköissä tulee varata riittävät henkilöresurssit päivystyksen hoitamiseen vuorokauden eri aikoina. Yhden ympärivuorokautisen päivystysvakanssin hoitamisen arvioitiin edellyttävän alan erikoislääkärin virkaa. Mainituissa erikoissairaanhoidon yksiköissä toimii keskitetty perusterveydenhuollon ympärivuorokautinen päivystys. Tämän lisäksi arvioitiin Itä- ja Pohjois-Suomessa tarvittavan muutamia vahvasti erikoissairaanhoitoon tukeutuvia perusterveydenhuollon ympärivuorokautisia päivystysyksiköitä. Tavoitteena tulee olla, että ympärivuorokautinen päivystysyksikkö on enintään kahden tunnin ajomatkan päässä. Työryhmä arvioi siis, että ympärivuorokautinen päivystys mukaan lukien synnytystoiminta tulee keskittymään huomattavasti nykyisestä. Päivystysyksiköt tulevat kasvamaan ja niiden ympärivuorokautiset osaamisvalmiudet paranevat. Ympärivuorokautisten päivystysyksiköiden lääkäriresurssitarve kasvaa. Lääkäripäivystys muuttuu päivystyksestä päivystysaikaiseksi aktiivityöksi, jossa eri viikonpäivinä ja vuorokaudenaikana vaihteleva palvelukysyntä ohjaa henkilöresurssien sijoittelua. Toisen, kesästä 2011 aluksi Raija Niemelän ja sittemmin Tuula Rajaniemen johdolla työskennelleen työryhmän tehtävänä oli kerätä materiaali ja kokemukset sairaanhoitopiireissä ja terveyskeskuksissa paikallisesti tehdystä lääkäripäivystystä koskevasta kehittelytyöstä. Tältä pohjalta työryhmän tuli valmistella Lääkäriliiton näkemyksiä päivystyksen uudeksi työaikamalliksi ja korvausjärjestelmäksi. Paikallisille päivystyksen työaikajärjestelyille tyypillistä on aiempien vuorokauden mittaisten päivystysvuorojen paloittelu useampaan osaan. Viikonlopun ns. ABC-malli on ensimmäisiä ja laajalle levinnyt. Siinä kukin päivystysvuoro on enintään noin puolen vuorokauden mittainen. Viikonlopun aikana päivystävät kolme lääkäriä tekevät aiemman yhden, vuorokauden pituisen päivystysvuoron sijasta kukin kaksi lyhyempää vuoroa. Näiden vuorojen väliin jää vuorokauden mittainen lepotauko. Tätä viikonlopun päivystysten jakomallia on sovellettu myös Oys:n sisätautiklinikan etupäivystyksen kuuden viikon päivystysrinkimallissa. Malliin sisältyy normaali säännöllisen työajan viikko ilman päivystystä; iltavuoroviikko; aamuvuoroviikko viikonlopun päivystysvuoroilla; kaksi yövuoroviikkoa samoin viikonlopun päivystysvuoroilla. Lisäksi yksi viikko kuudesta on vapaa viikko. Eräät sairaanhoitopiirien hoitamien perusterveydenhuollon päivystysten työaikajärjestelyt poikkeavat vielä enemmän perinteisestä päivystyksen työaikamallista. Hyviä esimerkkejä ovat Keski-Suomen keskussairaalan, Tays:n, Satakunnan keskussairaalan ja VSSHP:n (Tyks) päivystysliikelaitoksen mallit, samoin kuin MedOnen hoitama Raahen sairaalan päivystysmalli. Kaikissa näissä päivystysvuorojen pituudet vaihtelevat muutamasta tunnista enintään noin puoleen vuorokauteen. Tällaisten mallien käyttö on laajentunut päivystyslääketieteen koulutusvirkojen perustamisen myötä useisiin sairaanhoitopiireihin koskemaan päivystyslääketieteen erikoisalan työtä. Malleissa keskimääräinen kokonaisviikkotyöaika jää tyypillisesti jopa alle Lääkärisopimuksen 38,25 viikkotunnin, ja pieni osa kokonaisviikkotyöajasta sijoittuu perinteiseen säännölliseen työaikaan. Osa malleja soveltavista yksiköistä käyttää kiinteää kiertävää työvuorolistaa, osassa taas toimintaan osallistuvat lääkärit saavat itse valita päivystysvuoronsa. Lääkäriliiton hallitus päätti vuosi sitten tavoitteistaan 24/7-tyyppisen lääkäripäivystyksen uusille työaikamalleille. >> 2013; 46 (5) Finnanest 439
5 Taulukko 2. Lääkärisopimuksen päivystyksen korotuskertoimet Aktiivityön korotuskertoimet Ajankohta Päivä klo Ilta klo Yö klo Arkipäivä - 1,75 2,50 Viikonloppu 2,25 2,25 3,00 Kuluneen syksyn virkaehtosopimusneuvotteluissa osapuolten keskeinen tavoite oli uudistaa päivystyskorvausjärjestelmää. Positiiviseksi päivystyksen uusissa työaikamalleissa on koettu raskaiden päivystysvuorojen lyheneminen, kokonaisviikkotyöajan ja sitä kautta kokonaistyösidonnaisuuden väheneminen, sekä työvoiman sijoittuminen eri vuorokaudenaikoihin tarpeen mukaan. Negatiiviseksi on vuorostaan koettu normaalin elämänrytmin sekoittuminen huomattavan osan työajasta sijoittuessa iltaan, yöhön ja viikonloppuun, sekä haasteet erikoislääkärikoulutuksen järjestämiselle ja siihen osallistumiselle. Viime mainittua asiaa on pyritty erityisesti päivystyslääketieteen erikoisalan koulutuksessa olevien osalta huomioimaan sijoittamalla työvuorosuunnitelmaan yhteinen koulutuspäivä (kokonainen tai vajaa) viikossa. Ongelmalliseksi on koettu myös tällaista työtä tekevien lääkärien huono kiinnittyminen laajempaan työyhteisöön tutuksi tulee vain pieni samalla tavalla työskentelevä oma ryhmä. Tays:n päivystysylilääkäri Hannu Päivä nimesikin asian onnistuneesti sosiaaliseksi köyhtymiseksi. Ajatellen päivystystyötä tekevien lääkärien pitkäaikaista työssä jaksamista on näissä malleissa alun perin selvästi aivan liian pieni osuus kokonaisviikkotyöajasta (vähimmillään 4 6 h viikossa) suunniteltu säännöllisenä työaikana tehtäväksi. Lääkäriliiton hallitus päätti vuosi sitten joulukuussa edellä kuvattujen kokemusten pohjalta tavoitteistaan 24/7 -tyyppisen lääkäripäivystyksen uusille työaikamalleille. Linjauksen mukaan kokonaisviikkotyöajan tulee jäädä kohtuulliseksi ja nykyään päivystävillä lääkäreillä toteutuvaa lyhyemmäksi; kokonaisviikkotyöajasta vähintään viidesosan on sijoituttava perinteiselle säännölliselle työajalle; työpaikkakoulutukseen on varattava riittävästi aikaa työpaikan ulkopuolisen täydennyskoulutuksen ohella; työrupeaman minimikeston ei tulisi olla alle 6 h eikä maksimikeston yli 17 h, ja työrupeamien väliin on jäätävä 11 tunnin mittainen yhtäjaksoinen vuorokausilepo; työajan käytön suunnittelu on tehtävä tasapuolisesti. Päivystyskorvausuudistus Lääkärisopimuksessa Kuvattuihin paikallisiin lääkäripäivystyksen työaikamalleihin on lähes poikkeuksetta liittynyt pyrkimys myös korvausjärjestelmän uudistamiseen. Erityisesti sairaanhoitopiirien tuottamassa perusterveydenhuollon päivystyksessä jossa työaikamallien ero perinteiseen on suurin on myös toteutettu uusia korvausjärjestelmiä. Näissä on tyypillisesti maksettu päivystystyöstä euromääräinen tuntikorvaus sekä käyntipalkkiot. Tekemättä jäävät säännöllisen työajan tunnit on vähennetty Lääkärisopimuksen aktiivivapaan pidätysmääräysten mukaan. Vaikka korvaukset ovat olleet ilta- ja yöajan, sekä arjen ja viikonlopun osalta erisuuruiset, ovat korvauskertoimet uusissa malleissa vaihdelleet Lääkärisopimuksen mukaisia vähemmän. Lisäksi korvauskertoimien lukumäärä on ollut pienempi, tyypillisesti vain erikseen arjen ja viikonlopun sekä päivän/illan ja yön kertoimet Lääkärisopimuksen mukaisia korvauskertoimiahan on eri vuorokauden- ja 440 Finnanest
6 viikonaikoina yhteensä seitsemän erilaista, perustuen Kunnallisen virka- ja työehtosopimuksen työaikakorotuksiin. Paikallisissa sopimuksissa korotusten kohdistuminen tuntikorvauksiin ja käyntipalkkioihin on vaihdellut huomattavasti. Päättäessään tavoitteistaan 24/7-lääkäripäivystyksen työaikamalleista Lääkäriliiton hallitus linjasi myös tavoitteensa päivystyskorvausjärjestelmän uudistamiselle. Keskeiseksi tavoitteeksi asetettiin korvausmääräysten yksinkertaistaminen huonontamatta päivystystyön keskimääräistä korvaustasoa. Välttämättömäksi nähtiin työaikakorvausten säilyttäminen siten, että yötyön korvaukset ovat suurimmat. Ilta- ja lauantaityön korvauksia haluttiin korotettavan. Kuluneen syksyn virkaehtosopimusneuvotteluissa uudesta Lääkärisopimuksesta osapuolten keskeinen tavoite oli uudistaa päivystyskorvausjärjestelmää. Saavutettu neuvottelutulos, joka päivystyskorvausten osalta astuu voimaan , täyttää edellä mainitut Lääkäriliiton hallituksen asettamat tavoitteet. (Taulukko 2) Erittäin tärkeää on, että uudet korvausmääräykset ovat oikeudenmukaiseksi koettuja ja kannustavia. Ne eivät rajoita päivystystyön uusien työaikamallien käyttöönottoa terveydenhuollon päivystysjärjestelyjen väistämättä muuttuessa. Viitteet 1. Lääkärit Suomessa. Tilastotietoja lääkäreistä ja terveydenhuollosta Helsinki: Suomen Lääkäriliitto net1_ pdf 2. Lääkäreitä, hammaslääkäreitä ja eläinlääkäreitä koskevat sopimusmääräykset Jyväskylä: Kunnallinen työmarkkinalaitos, Lääkärisopimus Helsinki: Kunnallinen työmarkkinalaitos, Lääkäriliiton ja Kunnallisen työmarkkinalaitoksen virkaehtosopimusneuvottelujen taustalaskelmat 2013, julkaisematon tieto. 5. Suomen Lääkäriliitto. Työmarkkinatutkimukset 2006 ja 2012, julkaisematon tieto. 6. Päivystystyöryhmän loppuraportti hallitukselle. Helsinki: Suomen Lääkäriliitto assets/files/5073/paivystysraportti2012.pdf Lopuksi Päivystys on intohimoja herättävä asia. Eikä ihme, kuuluuhan se jokaisen lääkärin työhön ainakin työuran jossakin vaiheessa, ja useimpien työhön koko työuran ajan. Päivystystyö on raskasta, mutta useimmiten haastavuudessaan erittäin mielekästä; parhaimmillaan päivystystilanteissa lääkäri voi oikeasti parantaa potilaan tai ainakin pelastaa hänen henkensä. Itse päivystin viimeksi yli kymmenen vuotta sitten. En kaipaa päivystykseen liittyvää valvomista ja siitä seuraavaa väsymystä ja ärtymystä. Mutta edelleen nautin päivystysluonteisen työn monipuolisuudesta, haastavuudesta ja yllätyksellisyydestä. 2013; 46 (5) Finnanest 441
Päivystystyöryhmän loppuraportti hallitukselle
Päivystystyöryhmän loppuraportti hallitukselle 11.4.2011 TYÖRYHMÄ: Antti Tamminen, puheenjohtaja Raija Niemelä Olli Lappalainen Ulla Palmu Tom Silfvast Mervi Kattelus Jukka Vänskä Maarit Rantala, sihteeri